ישיבת מליאה, כנסת 24, פרוטוקול מספר 4, 2021-04-13 00:00

יריב לוין: חברות וחברי הכנסת, היום יום שלישי, א' באייר תשפ"א, 13 באפריל 2021.

יריב לוין: אני פותח את הישיבה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 30), התשפ"א–2021; תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 10), התשפ"א–2021; תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 16), התשפ"א–2021.

ירדנה מלר-הורוביץ: תודה.

יריב לוין: תודה רבה.

יריב לוין: מאחר שאנחנו נמצאים שעות ספורות לפני תחילתו של יום הזיכרון לחללי מערכות ישראל, אנחנו לא מקיימים היום ישיבה; כך גם נהוג לעשות, ולא קבענו נושאים נוספים על סדר-היום.

יריב לוין: מאחר שעדיין אין ועדה מסדרת, לא היה אפשר לבטל את הישיבה, ולכן אנחנו מקיימים את ההליך הפורמלי, אבל לא מעבר לכך.

יריב לוין: לפיכך תם סדר-היום.

יריב לוין: הישיבה הבאה תתקיים ביום שני, ז' באייר התשפ"א, 19 באפריל 2021, בשעה 16:00.

יריב לוין: ישיבה זו נעולה.